Meme (soziologia)

Antropologian eta soziologian, memea ideia eta praktika kulturalen oinarrizko unitate bat da, pertsonen artean transmiti daitekeena, hizkeraz, idazketaz edo bestelako ekintzen bitartez. Richard Dawkins ikerlariak sortu zuen terminoa 1976 urteko The Selfish Gene bere liburuan, kulturaren hedapenerako modeloen oinarri gisa, eboluzio ikuspegi batetik. Memetika kontzeptua ere eratu zen 1990eko hamarkadan, meme unitateen modeloak ikertzen duen arloa izendatzeko Gene hitzetik genetika sortu zen bezala, meme hitzetik sortu memetika terminoa.. 2004. urtean memerazio terminoa proposatu zen toki eta une batean meme-multzo komun bat duen jendea izendatzeko Euskal Herrian 2004. urtean asmatutako terminoa izan zen gainera, Richard Brodieren Virus of the Mind liburuari buruzko biltzar batean eta gene hitzetik generazio hitza eratortzeko erari jarraiki. Ikus:  Memeration, The Internalational Dictionary of Neologisms. 2010-02-16..

Geneek eta memeek hedatzeko erabiltzen dituzten bideak ezberdinak izanda, memerazio hitzaren esanahia ezin da izan “jatorri berekoak diren ondorengoen andana bateko maila bakoitza”ren antzekoa (aitaita, aita eta semea hiru generazio diren moduan), baina bai “denbora bertsuan jaiotako jende guztia”ren moduko esanahi laxoagoaren idurikoa. Adibidez, gaur egun dibortzioaren, zentral nuklearren edo hazi transgenikoen alde eta aurka daudenak ez dira generazio ezberdinetakoak, memerazio ezberdinetakoak baino, barneratuta dituzten memeek definitutako ideia ezberdinak baitituzte.

 Erreferentziak 

 Kanpo estekak 
 Memeak, Gizapedian.
 Memeka.eus: euskarazko memeak sortzeko baliabidea.

Kategoria:Antropologia
Kategoria:Soziologia
Kategoria:Emergentzia
Kategoria:Adimen kolektiboa
Kategoria:Zientziaren filosofiako kontzeptuak
Kategoria:Psikologia ebolutiboa
Kategoria:Gogamenaren filosofiako kontzeptuak
Kategoria:Testu tipologia